முட்டை, பருப்பு, நிலக்கரி இறக்குமதி, காவல்துறைக்கு ஒயர்லெஸ் கருவி வாங்கியது என அனைத்திலும் ஊழல் மயம் கொடிகட்டிப் பறக்கிறது. தி.மு.க ஆட்சிக்கு வந்தால் ஈ.பி.எஸ் - ஓ.பி.எஸ் மட்டுமல்ல, ஊழலில் திளைத்த ஒவ்வொரு லோக்கல் எம்.எல்.ஏக்களையும்கூட நாங்கள் விட்டு வைக்க மாட்டோம். கட்டாயமாக அனைவரையும் சிறைக்கு அனுப்புவோம்" என்று பேசினார். அத்துடன் குறிப்பாக, 'கருணாநிதி விஞ்ஞானப் பூர்வமாக ஊழல் செய்தவர் என்று சர்க்காரியா கமிஷன் அறிக்கையில் குறிப்பிடப்பட்டு இருக்கிறது எனப் பலரும் பல வருடங்களாகவே கொக்கரித்துக்கொண்டு இருக்கிறார்கள். உண்மையிலேயே சர்க்காரியா கமிஷனின் அறிக்கையில் ஏதாவது ஓரிடத்திலாவது அப்படிக் குறிப்பிட்டிருப்பதாக யாராவது நிரூபித்தால், நான் அ.தி.மு.க அலுவலகத்தின் முன்பாக நின்று தற்கொலைகூட செய்துகொள்ளத் தயாராக இருக்கிறேன்" என்று சவால் விட்டார்.